## Odluka o osnivanju i djelokrugu rada zdravstvenih komisija

### NN 122/2006 (10.11.2006.), Odluka o osnivanju i djelokrugu rada zdravstvenih komisija

# MINISTARSTVO OBRANE

2701

Na
temelju članka 45. stavka 3. Zakona o službi u Oružanim snagama Republike
Hrvatske (»Narodne novine«, broj 33/02, 58/02, 175/03 i 136/04) donosim

## ODLUKU

### O OSNIVANJU I DJELOKRUGU RADA ZDRAVSTVENIH KOMISIJA

I.

Ovom
Odlukom osnivaju se zdravstvene komisije za ocjenu zdravstvene sposobnosti za
prijam u službu, prestanak službe i ostala stanja u službi te određuje
djelokrug i način njihova rada.

II.

U
Institutu zrakoplovne medicine Hrvatskog ratnog zrakoplovstva i protuzračne
obrane osniva se:

I.
ZDRAVSTVENA KOMISIJA nadležna za:

–
ocjenjivanje zdravstvene sposobnosti kandidata za prijam u djelatnu vojnu
službu

–
ocjenjivanje zdravstvene sposobnosti kandidata za kadete i kadete, osim za
kandidate za kadete i kadete za zrakoplovno osob­lje.

II.
ZDRAVSTVENA KOMISIJA nadležna za:

–
ocjenjivanje zdravstvene sposobnosti djelatnih vojnih osoba

–
ocjenjivanje zdravstvene sposobnosti državnih službenika i namještenika.

III.
ZDRAVSTVENA KOMISIJA nadležna za:

–
ocjenjivanje zdravstvene sposobnosti zrakoplovnog osoblja

–
ocjenjivanje zdravstvene sposobnosti kandidata za kadete i kadete za
zrakoplovno osoblje.

U
336. sanitetskoj satniji Hrvatske ratne mornarice osniva se:

IV.
ZDRAVSTVENA KOMISIJA nadležna za:

–
ocjenjivanje zdravstvene sposobnosti kandidata za prijam u djelatnu vojnu
službu

–
ocjenjivanje zdravstvene sposobnosti kandidata za kadete i kadete.

–
V. ZDRAVSTVENA KOMISIJA nadležna za:

–
ocjenjivanje zdravstvene sposobnosti djelatnih vojnih osoba

–
ocjenjivanje zdravstvene sposobnosti državnih službenika i namještenika.

–
U Institutu pomorske medicine Hrvatske ratne mornarice osniva se:

–
VI. ZDRAVSTVENA KOMISIJA nadležna za:

–
ocjenjivanje zdravstvene sposobnosti ronilaca, pomorskih diverzanata, podmorničara i stalnih članova posade brodova.

–
U Službi za zdravstvenu zaštitu Uprave za ljudske resurse osniva se:

–
VII. ZDRAVSTVENA KOMISIJA nadležna za:

–
ocjenjivanje zdravstvene sposobnosti djelatnih vojnih osoba za djelatnu vojnu
službu koji su zbog zdravstvenih razloga privremeno nesposobni za rad
(bolovanje)

–
ocjenjivanje potrebe premještaja djelatne vojne osobe u drugo mjesto službe
zbog zdravstvenog stanja djelatne vojne osobe ili člana njegove/njezine
obitelji.

VIŠA
ZDRAVSTVENA KOMISIJA osniva se u Upravi za ljudske resurse.

III.

Zdravstvene
komisije imaju pet (5) članova.

Sastavljene
su od predsjednika koji je doktor medicine – specijalist medicine rada i članova
koji su doktori medicine, psiholozi te diplomirani pravnici.

Članovi
zdravstvene komisije koji ocjenjuju zdravstvenu sposob­nost zrakoplovnog osoblja moraju udovoljavati i uvjetima za
liječ­nička povjerenstva
(AME) propisanim Pravilnikom o utvrđivanju zdravstvene sposobnosti zrakoplovnog
osoblja i uvjetima kojima mora udovoljavati pravna ili fizička osoba koja
obavlja liječničke preglede zrakoplovnog osoblja (»Narodne novine«, broj
129/05).

Ustrojstvene
jedinice iz točke II. ove Odluke u kojima se osnivaju zdravstvene komisije
osigurat će djelatnika koji će za potrebe komisije obavljati administrativni
dio posla.

IV.

Članove
zdravstvenih komisija i članove Više zdravstvene komisije imenuje ministar
obrane i njemu odgovaraju za svoj rad.

V.

Članovima
zdravstvenih komisija pripada naknada za rad u komisiji u iznosu od 30%
osnovice za obračun plaće.

Osoba
koja je imenovana za člana u više zdravstvenih komisija ostvaruje pravo samo na
jednu naknadu iz stavka 1. ove točke.

VI.

Zdravstvene
komisije iz točke II. ove Odluke ocjenjuju zdravstvenu sposobnost na temelju
zdravstvenih kriterija propisanih:

–
Pravilnikom o mjerilima za ocjenu zdravstvene sposobnosti za službu, te o
zdravstvenim pregledima i psihološkim ispitivanjima radi utvrđivanja zdravstvene
sposobnosti

–
Pravilnikom o utvrđivanju zdravstvene sposobnosti zrakoplov­nog
osoblja i uvjetima koje mora zadovoljavati pravna ili fizička osoba koja
obavlja liječničke preglede zrakoplovnog osoblja

–
Pravilnikom o utvrđivanju uvjeta zdravstvene sposobnosti članova posade
pomorskih brodova i brodova unutarnje plovidbe

–
općim propisima koji se odnose na utvrđivanje zdravstvene sposobnosti na
mjestima s posebnim uvjetima rada.

VII.

Zdravstvene
komisije ocjenjuju zdravstvenu sposobnost na temelju rezultata zdravstvenog
pregleda, medicinske dokumentacije i druge dokumentacije u kojoj su utvrđeni
uvjeti za obavljanje vojne službe odnosno uvjeti radnog mjesta.

O
utvrđenoj ocjeni zdravstvene sposobnosti zdravstvene komisije izdaju uvjerenje.

Iznimno,
kada ocjenjuju zdravstvenu sposobnost djelatnih vojnih osoba na temelju
Prijedloga za medicinsko vještačenje (obrazac 1 IN) izabranog doktora medicine,
zdravstvene komisije donose rješenja u upravnom postupku.

Kada
zdravstvena komisija nije u mogućnosti donijeti ocjenu o zdravstvenoj
sposobnosti zbog toga što se bolest nalazi u fazi liječenja ili kada ocijeni da
je potrebno daljnje liječenje ili dijagnostička obrada, izdat će uvjerenje o
potrebi daljnjeg liječenja ili dijagnostič­ke obrade, na temelju kojega će se djelatna vojna osobu
razriješiti dužnosti do donošenja konačne ocjene zdravstvene sposobnosti.

VIII.

Viša
zdravstvena komisija odlučuje o žalbama na rješenja zdravstvenih komisija i
rješenje koje donosi je konačno u upravnom postupku.

IX.

Zdravstvena
komisija ocjenjuje zdravstvenu sposobnost na sjed­nicama koje se održavaju prema rasporedu koji odredi
predsjednik komisije.

Predsjednik
zdravstvene komisije može zadužiti pojedinog člana komisije da kao izvjestitelj
razmotri i pripremi predmet za odlučivanje na sjednici komisije.

Zdravstvena
komisija donosi odluke većinom glasova od ukup­nog broja članova.

Član
komisije može izdvojiti svoje mišljenje, ali je obvezan isto pismeno
obrazložiti.

Na
sjednicama zdravstvene komisije obavezno se vodi zapisnik koji potpisuju svi
članovi komisije.

X.

Kada
zdravstvena komisija ocjenu sposobnosti donosi na temelju dostavljene
dokumentacije, može pozvati osobu na pregled radi neposrednog utvrđivanja
njegova zdravstvenog stanja.

Poziv
se dostavlja poštom na adresu prebivališta ili preko postrojbe uz obveznu
potvrdu o izvršenoj dostavi (dostavnicu).

XI.

Kada
zdravstvena komisija utvrdi da dostavljena dokumentacija nije potpuna zatražit
će njezinu dopunu od izabranog doktora medicine primarne zdravstvene zaštite,
od osobe koja se ocjenjuje ili od ustrojstvene jedinice kojoj djelatnik
pripada.

XII.

Ako
se zatražena dopuna dokumentacije potrebna za donošenje uvjerenja ili rješenja
o zdravstvenoj sposobnosti ne dostavi u roku od 30 dana ili ako se osoba ne
odazove na poziv za pregled, komisija će donijeti zaključak o obustavi postupka
ocjene zdravstvene sposobnosti.

XIII.

Kada
zdravstvena komisija ocijeni djelatnu vojnu osobu nesposobnom za djelatnu vojnu
službu, obvezna je u roku od 45 dana donijeti odgovarajuće rješenje.

Prije
donošenja rješenja iz stavka 1. ove točke zdravstvena komisija će dostaviti
izabranom doktoru medicine medicinsku dokumentaciju o obavljenom zdravstvenom
pregledu i zatražiti Prijedlog za medicinsko vještačenje (obrazac 1 IN).

Kada
zdravstvena komisija ocijeni državnog službenika odnos­no namještenika
zdravstveno nesposobnim za službu u Oružanim snagama Republike Hrvatske
dostavit će izabranom doktoru medicine medicinsku dokumentaciju o obavljenom
zdravstvenom pregledu u svrhu pokretanja postupka ocjene radne sposobnosti pri
nadležnoj ispostavi Hrvatskog zavoda za mirovinsko osiguranje.

XIV.

Kada
je djelatna vojna osoba na dugom bolovanju ili je razriješena dužnosti zbog
bolovanja, Prijedlog za medicinsko vještačenje (obrazac 1 IN) s cjelokupnom
dokumentacijom upućuje se nadlež­noj zdravstvenoj
komisiji.

XV.

Danom
stupanja na snagu ove Odluke prestaju važiti:

–
Odluka o osnivanju zdravstvenih komisija za ocjenu sposobnosti djelatnih vojnih osoba za djelatnu vojnu službu, urbroj: 512-01-00-1311, od 24. srpnja 2000.

–
Odluka o naknadama za rad u zdravstvenim komisijama, klasa: 023-03/05-03/1, urbroj: 512-01-05-89, od 22. veljače 2005.

–
sve ostale odluke kojima su imenovani članovi Zdravstvene komisije i Više
zdravstvene komisije.

XVI.

Ova
Odluka stupa na snagu 1. studenoga 2006.

Klasa:
023-03/06-03/1
Urbroj: 512-01-06-1130
Zagreb, 13. listopada 2006.

Ministar

**Berislav Rončević, v. r.**

Odluka, NN 122/2006-2701